
DR 30.10.2019 107 

 
Tuan Lukanisman bin Awang Sauni [Sibuti]: Yang Berhormat Menteri sedikit. 

Sibuti. 

Tuan Mohd Shahar bin Abdullah [Paya Besar]: Sedikit boleh? 

Timbalan Yang di-Pertua [Dato’ Mohd Rashid Hasnon]: Yang Berhormat Sibuti. 

Tuan Gobind Singh Deo: Yang Berhormat Sibuti dahulu. Kemudian Yang 
Berhormat Paya Besar. 

Tuan Lukanisman bin Awang Sauni [Sibuti]: Saya banyak bercakap dalam dasar 
berkenaan tentang digital ekonomi terutamanya Kerajaan Negeri Sarawak antara negeri yang 
pertama memperkenalkan dasar dan juga Yang Berhormat Port Dickson pun memuji polisi 
dan dasar Sarawak itu ke depan.  

Apa yang menjadi kebimbangan saya adalah apabila saya melihat teras kedua 
adalah Kerajaan Persekutuan meletakkan digital economy ini adalah sebagai dasar untuk 
menjana pendapatan dan ekonomi baru kerajaan. Saya bimbang, adakah dasar digital 
economy yang diperkenalkan oleh Sarawak melalui Yang Amat Berhormat Ketua Menteri, 
adakah selaras? 

Adakah Kerajaan Persekutuan akan bersama-sama kerajaan negeri dan adakah 
Kerajaan Sarawak ini akan disisih Dasar Digital Economy nya? Apakah cara dan langkah 
yang digunakan Kerajaan Persekutuan terutamanya Yang Berhormat Menteri untuk 
memastikan Dasar Digital Economy ini tidak melibatkan faktor politik. Ini kerana saya melihat 
ada potensinya digital economy di Sarawak. Kita sudah membangunkan infrastruktur. 

Walaupun demikian, kita mengakui talian-talian ataupun menara-menara tidak 
mencukupi dan kita memerlukan bantuan di peringkat Persekutuan. Adakah kerajaan dapat 
bersama-sama menjayakan Dasar Digital Economy ini? 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Sibuti. 

Tuan Mohd Shahar bin Abdullah [Paya Besar]: Terima kasih Tuan Yang di-
Pertua. Terima kasih Yang Berhormat Menteri. Saya yakin Yang Berhormat Menteri dapat 
memimpin kementerian ini dengan baik kerana banyak cadangan dan pelaksanaan yang 
menggembirakan ramai pemikiran luar kotak yang disebut oleh Yang Berhormat Baling. 

Cumanya, ada beberapa perkara yang saya minta pertimbangan Yang Berhormat 
Menteri. Laporan PAC mengenai kerugian Khazanah RM6.3 bilion. Salah satu sebabnya 
yang melibatkan Telekom Malaysia (TM), apabila Yang Berhormat Menteri laksanakan 
double speed half price. Jadi, bagaimana keadaan Telekom sekarang ini? 

Ini kerana saya yakin seperti mana Yang Berhormat Sibuti sebutkan tadi, kita mahu 
digital economy ini diketuai dan diterajui oleh sebuah syarikat Malaysia sendiri. Bagaimana 
Yang Berhormat Menteri melihat perkara ini. Saya yakin Yang Berhormat Menteri amat 
terbuka dalam dasar di bawah kementerian Yang Berhormat Menteri tetapi bolehkah Yang 
Berhormat Menteri bantu saya dan rakan-rakan di barisan pembangkang ini supaya jangan 
ada double standard. 

Ketika Yang Berhormat Pekan ke Amerika Syarikat jumpa Mark Zuckerberg. Kita 
tidak minta mereka untuk sekat mana-mana Facebook. Akan tetapi bagaimana yang berlaku 
pada hari ini Yang Berhormat Menteri, banyak dakwaan dan saya minta Yang Berhormat 
Menteri tolong buat siasatan dan sahkan. Sebagai contoh, Patriot. Sekarang ini Patriot 
pertama lebih kurang hampir 400 ribu yang mengikuti tetapi ditutup. Mereka buat Patriot 2.0 
ditutup. Kali ini ada Patriot 3.0 kerana mereka memperjuangkan Islam dan Melayu. 

Akan tetapi yang paling mengecewakan saya Yang Berhormat Menteri, baru saya 
buat tadi sementara tadi menunggu Yang Berhormat Menteri menjawab soalan begitu 
tersusun, saya hendak daftar UMNO Facebook pun tidak boleh Yang Berhormat Menteri. 
Saya terpaksa menukar perkataan UMNO, ‘O’ itu kepada kosong. Huruf atau nombor kosong 
barulah boleh daftar. 

Akan tetapi apabila saya cuba pula buat PKR Tanjong Piai, BERSATU Tanjong Piai, 
DAP Tanjong Piai tidak ada masalah. Ia tidak sebut sebagai invalid, sebab saya 
mengharapkan sangat Yang Berhormat Menteri supaya keterbukaan Yang Berhormat 
Menteri ini dapat sampai ke akar umbi. Jangan sampai Yang Berhormat Menteri cakap di 
Dewan ini sangat baik. Kita rasa syok Yang Berhormat Menteri.  



Tuan Lukanisman bin Awang Sauni [Sibuti]: Yang Berhormat Menteri sedikit. Sibuti. Tuan Mohd Shahar bin Abdullah [Paya Besar]: Sedikit boleh?. Timbalan Yang di-Pertua [Dato' Mohd Rashid Hasnon]: Yang Berhormat Sibuti. Tuan Gobind Singh Deo: Yang Berhormat Sibuti dahulu. Kemudian Yang Berhormat Paya Besar. Tuan Lukanisman bin Awang Sauni [Sibuti]: Saya banyak bercakap dalam dasar berkenaan tentang digital ekonomi terutamanya Kerajaan Negeri Sarawak antara negeri yang pertama memperkenalkan dasar dan juga Yang Berhormat Port Dickson pun memuji polisi dan dasar Sarawak itu ke depan. Apa yang menjadi kebimbangan saya adalah apabila saya melihat teras kedua adalah Kerajaan Persekutuan meletakkan digital economy ini adalah sebagai dasar untuk menjana pendapatan dan ekonomi baru kerajaan. Saya bimbang, adakah dasar digital economy yang diperkenalkan oleh Sarawak melalui Yang Amat Berhormat Ketua Menteri, adakah selaras?. Adakah Kerajaan Persekutuan akan bersama-sama kerajaan negeri dan adakah Kerajaan Sarawak ini akan disisih Dasar Digital Economy nya? Apakah cara dan langkah yang digunakan Kerajaan Persekutuan terutamanya Yang Berhormat Menteri untuk memastikan Dasar Digital Economy ini tidak melibatkan faktor politik. Ini kerana saya melihat ada potensinya digital economy di Sarawak. Kita sudah membangunkan infrastruktur. Walaupun demikian, kita mengakui talian-talian ataupun menara-menara tidak mencukupi dan kita memerlukan bantuan di peringkat Persekutuan. Adakah kerajaan dapat bersama-sama menjayakan Dasar Digital Economy ini?. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Sibuti. Tuan Mohd Shahar bin Abdullah [Paya Besar]: Terima kasih Tuan Yang di- Pertua. Terima kasih Yang Berhormat Menteri. Saya yakin Yang Berhormat Menteri dapat memimpin kementerian ini dengan baik kerana banyak cadangan dan pelaksanaan yang menggembirakan ramai pemikiran luar kotak yang disebut oleh Yang Berhormat Baling. Cumanya, ada beberapa perkara yang saya minta pertimbangan Yang Berhormat Menteri. Laporan PAC mengenai kerugian Khazanah RM6.3 bilion. Salah satu sebabnya yang melibatkan Telekom Malaysia (TM), apabila Yang Berhormat Menteri laksanakan double speed half price. Jadi, bagaimana keadaan Telekom sekarang ini?. Ini kerana saya yakin seperti mana Yang Berhormat Sibuti sebutkan tadi, kita mahu digital economy ini diketuai dan diterajui oleh sebuah syarikat Malaysia sendiri. Bagaimana Yang Berhormat Menteri melihat perkara ini. Saya yakin Yang Berhormat Menteri amat terbuka dalam dasar di bawah kementerian Yang Berhormat Menteri tetapi bolehkah Yang Berhormat Menteri bantu saya dan rakan-rakan di barisan pembangkang ini supaya jangan ada double standard. Ketika Yang Berhormat Pekan ke Amerika Syarikat jumpa Mark Zuckerberg. Kita tidak minta mereka untuk sekat mana-mana Facebook. Akan tetapi bagaimana yang berlaku pada hari ini Yang Berhormat Menteri, banyak dakwaan dan saya minta Yang Berhormat Menteri tolong buat siasatan dan sahkan. Sebagai contoh, Patriot. Sekarang ini Patriot pertama lebih kurang hampir 400 ribu yang mengikuti tetapi ditutup. Mereka buat Patriot 2.0 ditutup. Kali ini ada Patriot 3.0 kerana mereka memperjuangkan Islam dan Melayu. Akan tetapi yang paling mengecewakan saya Yang Berhormat Menteri, baru saya buat tadi sementara tadi menunggu Yang Berhormat Menteri menjawab soalan begitu tersusun, saya hendak daftar UMNO Facebook pun tidak boleh Yang Berhormat Menteri. Saya terpaksa menukar perkataan UMNO, 'O' itu kepada kosong. Huruf atau nombor kosong barulah boleh daftar. Akan tetapi apabila saya cuba pula buat PKR Tanjong Piai, BERSATU Tanjong Piai, DAP Tanjong Piai tidak ada masalah. Ia tidak sebut sebagai invalid, sebab saya mengharapkan sangat Yang Berhormat Menteri supaya keterbukaan Yang Berhormat Menteri ini dapat sampai ke akar umbi. Jangan sampai Yang Berhormat Menteri cakap di Dewan ini sangat baik. Kita rasa syok Yang Berhormat Menteri.